title: 2007/881/EB: 2007 m. gruodžio 20 d. Tarybos sprendimas, iš dalies keičiantis Tarybos darbo tvarkos taisykles

text:
29.12.2007

               LT

               Europos Sąjungos oficialusis leidinys

               L 346/17

      TARYBOS SPRENDIMAS

   2007 m. gruodžio 20 d.
   iš dalies keičiantis Tarybos darbo tvarkos taisykles
   (2007/881/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač jos 207 straipsnio 3 dalies pirmą pastraipą,
   atsižvelgdama į Europos atominės energijos bendrijos steigimo sutartį, ypač jos 121 straipsnio 3 dalį,
   atsižvelgdama į Europos Sąjungos sutartį, ypač jos 28 straipsnio 1 dalį ir 41 straipsnio 1 dalį,
   atsižvelgdama į Tarybos darbo tvarkos taisyklių III priedo 2 straipsnio 2 dalį (1),
   kadangi:

               (1)

               Tarybos darbo tvarkos taisyklių (toliau – Darbo tvarkos taisyklės) 11 straipsnio 5 dalyje numatyta, kad kai Tarybai reikia spręsti kvalifikuota balsų dauguma, ir, jei to reikalauja Tarybos narys, turi būti patvirtinama, kad kvalifikuotą balsų daugumą sudarančios valstybės narės atstovauja ne mažiau kaip 62 % bendro Europos Sąjungos gyventojų skaičiaus, apskaičiuoto remiantis Darbo tvarkos taisyklių III priedo 1 straipsnyje pateiktais gyventojų skaičiais.

               (2)

               Darbo tvarkos taisyklių III priedo 2 straipsnio 2 dalyje dėl išsamių nuostatų dėl balsų paskirstymo Taryboje taikymo taisyklių numatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Bendrijų statistikos tarnybos turimais duomenimis, patikslina minėto priedo 1 straipsnyje nurodytus skaičius.

               (3)

               Todėl reikėtų patikslinti Darbo tvarkos taisykles 2008 m.,

         NUSPRENDĖ:
   1 straipsnis
   Darbo tvarkos taisyklių III priedo 1 straipsnis pakeičiamas taip:

      „1 straipsnis
      Įgyvendinant EB sutarties 205 straipsnio 4 dalį, Euratomo sutarties 118 straipsnio 4 dalį, ES sutarties 23 straipsnio 2 dalies trečią pastraipą ir 34 straipsnio 3 dalį, kiekvienos valstybės narės bendras gyventojų skaičius laikotarpiui nuo 2008 m. sausio 1 d. iki 2008 m. gruodžio 31 d. yra toks:

                  Valstybė narė

                  Gyventojų skaičius
                  (× 1 000)

                  Vokietija

                  82 314,9

                  Prancūzija

                  63 392,1

                  Jungtinė Karalystė

                  60 823,8

                  Italija

                  59 131,3

                  Ispanija

                  44 474,6

                  Lenkija

                  38 125,5

                  Rumunija

                  21 565,1

                  Nyderlandai

                  16 358

                  Graikija

                  11 171,7

                  Portugalija

                  10 599,1

                  Belgija

                  10 584,5

                  Čekija

                  10 287,2

                  Vengrija

                  10 066,1

                  Švedija

                  9 113,2

                  Austrija

                  8 298,9

                  Bulgarija

                  7 679,3

                  Danija

                  5 447,1

                  Slovakija

                  5 393,6

                  Suomija

                  5 276,9

                  Airija

                  4 319,4

                  Lietuva

                  3 384,9

                  Latvija

                  2 281,3

                  Slovėnija

                  2 010,3

                  Estija

                  1 342,4

                  Kipras

                  778,7

                  Liuksemburgas

                  476,2

                  Malta

                  407,8

                  Iš viso

                  495 103,9

                  Mažiausias skaičius (62 %)

                  306 964,4“

   2 straipsnis
   Šis sprendimas įsigalioja 2008 m. sausio 1 d.
   Jis skelbiamas Europos Sąjungos oficialiajame leidinyje.

      Priimta Briuselyje, 2007 m. gruodžio 20 d.

            Tarybos vardu

            Pirmininkas

         F. NUNES CORREIA

      (1)  2006 m. rugsėjo 15 d. Tarybos sprendimas 2006/683/EB, Euratomas, patvirtinantis Tarybos darbo tvarkos taisykles (OL L 285, 2006 10 16, p. 47).


title: 2009 m. birželio 12 d. Sprendimas Nr. P1 dėl Europos Parlamento ir Tarybos reglamento (EB) Nr. 883/2004 50 straipsnio 4 dalies, 58 straipsnio ir 87 straipsnio 5 dalies dėl invalidumo, senatvės ir maitintojo netekimo išmokų aiškinimo (Tekstas svarbus EEE ir EB bei Šveicarijos susitarimui)

text:
24.4.2010

               LT

               Europos Sąjungos oficialusis leidinys

               C 106/21

         SPRENDIMAS Nr. P1
   2009 m. birželio 12 d.
   dėl Europos Parlamento ir Tarybos reglamento (EB) Nr. 883/2004 50 straipsnio 4 dalies, 58 straipsnio ir 87 straipsnio 5 dalies dėl invalidumo, senatvės ir maitintojo netekimo išmokų aiškinimo
   (Tekstas svarbus EEE ir EB bei Šveicarijos susitarimui)
   2010/C 106/07
   SOCIALINĖS APSAUGOS SISTEMŲ KOORDINAVIMO ADMINISTRACINĖ KOMISIJA,
   atsižvelgdama į 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo (1) 72 straipsnio a dalį, pagal kurią Administracinė komisija yra atsakinga už visų administravimo klausimų ar aiškinimo klausimų, kylančių dėl Reglamento (EB) Nr. 883/2004 ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką (2), nuostatų, nagrinėjimą,
   atsižvelgdama į Reglamento (EB) Nr. 883/2004 50 straipsnio 4 dalį, 58 straipsnį ir 87 straipsnio 5 dalį,
   kadangi būtina paaiškinti Reglamento (EB) Nr. 883/2004 50 straipsnio 4 dalies, 58 straipsnio ir 87 straipsnio 5 dalies taikymą ir nustatyti įstaigoms, kurioms pavesta įgyvendinti šias nuostatas, būtinas gaires,
   laikydamasi Reglamento (EB) Nr. 883/2004 71 straipsnio 2 dalyje nustatytų sąlygų,
   NUSPRENDĖ:
   I.   Reglamento (EB) Nr. 883/2004 50 straipsnio 4 dalies taikymas

               1.

               Kai išmoką mokančiai įstaigai pranešama, kad išmokos gavėjas atitinka kitos valstybės narės teisės aktuose nustatytas sąlygas išmokai gauti, ji automatiškai atlieka naują skaičiavimą.
               Naujas skaičiavimas neatliekamas tuo atveju, kai skiriant išmoką jau buvo atsižvelgta į laikotarpius, įgytus pagal kitos valstybės narės teisės aktus, ir nebuvo įgyta jokių laikotarpių po pradinės išmokos skyrimo.
               Tačiau, kai taikomos papildomos sąlygos (išskyrus draudimo laikotarpių įgijimą) ir būtina atsižvelgti į pasiektą amžių išmokai skirti ar pasikeitusį vaikų skaičių, reikia automatiškai atlikti naują skaičiavimą.

               2.

               Įstaiga, atlikdama naują anksčiau skirtos išmokos skaičiavimą, atsižvelgia į visus draudimo ir (arba) gyvenimo laikotarpius ir bet kurią kitą sąlygą, kurią perskaičiuotos išmokos skyrimo dieną išmokos gavėjas atitinka pagal jos ir kitos valstybės narės teisės aktus.

               3.

               Atitinkama diena yra diena, kurią draudiminis įvykis įvyko valstybėje narėje, kurioje paskutinį kartą įvykdytos sąlygos, pagal kurias suteikiama teisė į išmokas.

         II.   Reglamento (EB) Nr. 883/2004 58 straipsnio taikymas

               4.

               Įstaiga, pagal Reglamento (EB) Nr. 883/2004 58 straipsnį mokanti priedą, bet kurios kitos valstybės narės kompetentingai įstaigai praneša pagal kurios valstybės narės teisės aktus išmokos gavėjas turi teisę gauti išmoką pagal šio reglamento 5 skyriaus nuostatas.

               5.

               Bet kurios kitos valstybės narės kompetentinga įstaiga, teikianti išmokas išmokos gavėjui pagal Reglamento (EB) Nr. 883/2004 5 skyrių, kiekvieną sausį praneša priedą mokančiai įstaigai apie nuo tų pačių metų sausio 1 d. gavėjui mokamų išmokų dydį.

         III.   Reglamento (EB) Nr. 883/2004 87 straipsnio 5 dalies taikymas

               6.

               Pagal Reglamento (EB) Nr. 883/2004 87 straipsnio 5 dalį asmeniui pateikus prašymą peržiūrėti invalidumo pensiją, nebūtina atlikti naujų medicininių tyrimų, jei galima manyti, kad pakanka išmokos gavėjo dokumentuose pateiktos informacijos.
               Jei taip nėra, susijusi įstaiga gali paprašyti atlikti naujus medicininius tyrimus.

         IV.   Paskelbimas ir įsigaliojimas

               7.

               Šis sprendimas skelbiamas Europos Sąjungos oficialiajame leidinyje. Jis taikomas nuo Reglamento (EB) Nr. 987/2009 įsigaliojimo dienos.

            Administracinės komisijos pirmininkė

         Gabriela PIKOROVÁ

      (1)  OL L 166, 2004 4 30, p. 1.

      (2)  OL L 284, 2009 10 30, p. 1.


title: 2017 m. balandžio 25 d. Tarybos sprendimas (ES) 2017/775, kuriuo skiriamas Regionų komiteto Suomijos Respublikos pasiūlytas pakaitinis narys

text:
4.5.2017

               LT

               Europos Sąjungos oficialusis leidinys

               L 115/50

         TARYBOS SPRENDIMAS (ES) 2017/775
   2017 m. balandžio 25 d.
   kuriuo skiriamas Regionų komiteto Suomijos Respublikos pasiūlytas pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Suomijos Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Katri KULMUNI kadencijai tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitine nare skiriama:

               —

               Merja LAHTINEN, Jämsän kaupunginvaltuuston jäsen.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. balandžio 25 d.

            Tarybos vardu

            Pirmininkas

         I. BORG

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2010/592/ES: 2010 m. rugsėjo 29 d. Valstybių narių vyriausybių atstovų sprendimas dėl Teisingumo Teismo teisėjo skyrimo

text:
5.10.2010

               LT

               Europos Sąjungos oficialusis leidinys

               L 261/5

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2010 m. rugsėjo 29 d.
   dėl Teisingumo Teismo teisėjo skyrimo
   (2010/592/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
   kadangi:

               (1)

               Pagal Protokolo dėl Europos Sąjungos Teisingumo Teismo statuto 5 ir 7 straipsnius, atsistatydinus Pranui KŪRIUI, likusiam jo kadencijos laikui iki 2012 m. spalio 6 d. turėtų būti paskirtas Teisingumo Teismo teisėjas.

               (2)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Egidijaus JARAŠIŪNO tinkamumo eiti Teisingumo Teismo teisėjo pareigas,

         PRIĖMĖ ŠĮ SPRENDIMĄ:
   1 straipsnis
   Egidijus JARAŠIŪNAS skiriamas Teisingumo Teismo teisėju laikotarpiui nuo 2010 m. spalio 6 d. iki 2012 m. spalio 6 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2010 m. rugsėjo 29 d.

            Tarybos vardu

            Pirmininkas

         J. DE RUYT


title: 2015 m. gruodžio 8 d. Tarybos sprendimas (ES, Euratomas) 2015/2393, kuriuo iš dalies keičiamos Tarybos darbo tvarkos taisyklės

text:
18.12.2015

               LT

               Europos Sąjungos oficialusis leidinys

               L 332/133

         TARYBOS SPRENDIMAS (ES, Euratomas) 2015/2393
   2015 m. gruodžio 8 d.
   kuriuo iš dalies keičiamos Tarybos darbo tvarkos taisyklės
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama Sutartį dėl Europos Sąjungos veikimo,
   atsižvelgdama į Tarybos darbo tvarkos taisyklių 11 straipsnio 6 dalį (1),
   kadangi:

               (1)

               nuo 2014 m. lapkričio 1 d., kai Taryba aktą turi priimti spręsdama kvalifikuota balsų dauguma, turi būti patikrinama, ar kvalifikuotą balsų daugumą sudarančios valstybės narės atstovauja ne mažiau kaip 65 % Sąjungos gyventojų skaičiaus;

               (2)

               iki 2017 m. kovo 31 d., kai Taryba aktą turi priimti spręsdama kvalifikuota balsų dauguma, Tarybos narys gali reikalauti, kad tas aktas būtų priimtas kvalifikuota balsų dauguma, apibrėžta Protokolo Nr. 36 dėl pereinamojo laikotarpio nuostatų, pridėto prie Europos Sąjungos sutarties, Sutarties dėl Europos Sąjungos veikimo ir Europos atominės energijos bendrijos steigimo sutarties, 3 straipsnio 3 dalyje. Tokiu atveju Tarybos narys gali prašyti atlikti patikrinimą siekiant užtikrinti, kad kvalifikuotą balsų daugumą sudarančios valstybės narės atstovauja ne mažiau kaip 62 % bendro Sąjungos gyventojų skaičiaus;

               (3)

               tie procentai apskaičiuojami remiantis Tarybos darbo tvarkos taisyklių (toliau – Darbo tvarkos taisyklės) III priede nurodytais gyventojų skaičiais;

               (4)

               Darbo tvarkos taisyklių 11 straipsnio 6 dalyje nustatyta, kad nuo kiekvienų metų sausio 1 d. Taryba, remdamasi praėjusių metų rugsėjo 30 d. Europos Sąjungos statistikos tarnybos turimais duomenimis, turi pakeisti tame priede nurodytus skaičius;

               (5)

               todėl Darbo tvarkos taisyklės turėtų būti atitinkamai iš dalies pakeistos 2016 m.,

         PRIĖMĖ ŠĮ SPRENDIMĄ:
   1 straipsnis
   Darbo tvarkos taisyklių III priedas pakeičiamas taip:

         „III PRIEDAS
         Duomenys apie Sąjungos gyventojų skaičių ir kiekvienos valstybės narės gyventojų skaičių, skirti nuostatoms dėl kvalifikuotos balsų daugumos Taryboje įgyvendinti
         Įgyvendinant ES sutarties 16 straipsnio 4 dalį, SESV 238 straipsnio 2 ir 3 dalis bei Protokolo Nr. 36 3 straipsnio 2 dalį, Sąjungos gyventojų skaičius ir kiekvienos valstybės narės gyventojų skaičius bei kiekvienos valstybės narės gyventojų skaičiaus santykį su Sąjungos gyventojų skaičiumi atitinkančios procentinės dalys laikotarpiui nuo 2016 m. sausio 1 d. iki 2016 m. gruodžio 31 d. yra tokie:

                     Valstybė narė

                     Gyventojų skaičius

                     Sąjungos gyventojų skaičiaus procentinė dalis

                     Vokietija

                     81 089 331

                     15,93

                     Prancūzija

                     66 352 469

                     13,04

                     Jungtinė Karalystė

                     64 767 115

                     12,73

                     Italija

                     61 438 480

                     12,07

                     Ispanija

                     46 439 864

                     9,12

                     Lenkija

                     38 005 614

                     7,47

                     Rumunija

                     19 861 408

                     3,90

                     Nyderlandai

                     17 155 169

                     3,37

                     Belgija

                     11 258 434

                     2,21

                     Graikija

                     10 846 979

                     2,13

                     Čekija

                     10 419 743

                     2,05

                     Portugalija

                     10 374 822

                     2,04

                     Vengrija

                     9 855 571

                     1,94

                     Švedija

                     9 790 000

                     1,92

                     Austrija

                     8 581 500

                     1,69

                     Bulgarija

                     7 202 198

                     1,42

                     Danija

                     5 653 357

                     1,11

                     Suomija

                     5 471 753

                     1,08

                     Slovakija

                     5 403 134

                     1,06

                     Airija

                     4 625 885

                     0,91

                     Kroatija

                     4 225 316

                     0,83

                     Lietuva

                     2 921 262

                     0,57

                     Slovėnija

                     2 062 874

                     0,41

                     Latvija

                     1 986 096

                     0,39

                     Estija

                     1 313 271

                     0,26

                     Kipras

                     847 008

                     0,17

                     Liuksemburgas

                     562 958

                     0,11

                     Мalta

                     429 344

                     0,08

                     Iš viso

                     508 940 955

                     Mažiausias skaičius (62 %)

                     315 543 392

                     Mažiausias skaičius (65 %)

                     330 811 621“.

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2016 m. sausio 1 d.

      Priimta Briuselyje 2015 m. gruodžio 8 d.

            Tarybos vardu

            Pirmininkas

         P. GRAMEGNA

      (1)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2013 m. gegužės 27 d. Tarybos sprendimas 2013/240/BUSP, kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN)

text:
28.5.2013

               LT

               Europos Sąjungos oficialusis leidinys

               L 141/44

         TARYBOS SPRENDIMAS 2013/240/BUSP
   2013 m. gegužės 27 d.
   kuriuo iš dalies keičiamas Sprendimas 2010/279/BUSP dėl Europos Sąjungos policijos misijos Afganistane (EUPOL AFGHANISTAN)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. gegužės 18 d. Taryba priėmė Sprendimą 2010/279/BUSP (1), kuriuo EUPOL AFGHANISTAN pratęsta trejų metų laikotarpiui iki 2013 m. gegužės 31 d.;

               (2)

               atsižvelgiant į 2012 m. atliktoje strateginėje apžvalgoje ir vėliau patikslintame operacijos plane (toliau – OPLAN) išdėstytas rekomendacijas, EUPOL AFGHANISTAN turėtų būti pratęsta iki 2014 m. gruodžio 31 d.;

               (3)

               EUPOL AFGHANISTAN bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

               (4)

               todėl Sprendimas 2010/279/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/279/BUSP iš dalies keičiamas taip:

               1)

               1 straipsnio 1 dalis pakeičiama taip:
               „1.   Europos Sąjungos policijos misija Afganistane (toliau – EUPOL AFGHANISTAN arba misija), įkurta Bendraisiais veiksmais 2007/369/BUSP, pratęsiama nuo 2010 m. gegužės 31 d. iki 2014 m. gruodžio 31 d.“;

               2)

               3 straipsnio 1 dalis pakeičiama taip:
               „1.   Siekdama 2 straipsnyje išdėstytų tikslų EUPOL AFGHANISTAN:

                           a)

                           padeda Afganistano Vyriausybei daryti pažangą vykdant Vidaus reikalų ministerijos institucinę reformą ir kuriant bei nuosekliai įgyvendinant tvarių ir veiksmingų civilinių viešosios tvarkos palaikymo priemonių politikos sritis ir strategiją, visų pirma susijusias su Afganistano civiline policija ir Afganistano kriminalistine policija;

                           b)

                           padeda Afganistano Vyriausybei toliau didinti Afganistano nacionalinės policijos (ANP) profesionalumą, visų pirma remiant mokymo infrastruktūros kūrimą ir stiprinant Afganistano gebėjimus rengti ir vykdyti mokymus;

                           c)

                           remia Afganistano valdžios institucijų pastangas toliau plėtoti policijos ir platesnių teisinės valstybės principų sąsajas bei užtikrina atitinkamą bendradarbiavimą su platesne baudžiamojo teisingumo sistema;

                           d)

                           gerina tarptautinių subjektų veiklos nuoseklumą ir koordinavimą ir tęsia darbą policijos reformos strategijos rengimo srityje, ypač per Tarptautinę policijos koordinavimo tarybą (toliau – TPKT), glaudžiai bendradarbiaudama su tarptautine bendruomene ir nuolat bendradarbiaudama su pagrindiniais partneriais, įskaitant NATO vadovaujamas Tarptautinės saugumo paramos pajėgas (ISAF) ir NATO mokymo misiją bei kitus paramos teikėjus.

                     Šios užduotys toliau plėtojamos operacijos plane (toliau – OPLAN). Misija vykdo savo užduotis, be kita ko, vykdydama stebėseną, patardama, konsultuodama ir mokydama.“;

               3)

               4 straipsnis pakeičiamas taip:
               „4 straipsnis
               Misijos struktūra
               1.   Misijos būstinė yra Kabule. Misiją sudaro:

                           i)

                           misijos vadovas ir jo biuras, įskaitant vyresnįjį už misijos saugumą atsakingą pareigūną;

                           ii)

                           policijos padalinys;

                           iii)

                           už teisinės valstybės klausimus atsakingas padalinys;

                           iv)

                           mokymo padalinys;

                           v)

                           karo lauko padalinys;

                           vi)

                           misijos paramos padalinys;

                           vii)

                           prireikus, biurai vietose už Kabulo ribų;

                           viii)

                           paramos padalinys Briuselyje.

                     2.   Misijos personalas dislokuojamas centriniu, regionų ir provincijų lygiais, ir prireikus įgyvendindamas įgaliojimus gali dirbti rajonų lygiu, atsižvelgiant į saugumo įvertinimą ir kai yra tam reikalingi veiksniai, pvz., atitinkama logistinė parama ir saugumo priemonės. Su ISAF ir regioninėms vadavietėms bei provincijų atstatymo grupėms vadovaujančiomis šalimis sudaromi techniniai susitarimai dėl keitimosi informacija, medicininės, saugumo ir logistinės paramos, įskaitant regioninių vadaviečių ir provincijų atstatymo grupių patalpas.
               3.   Be to, tam tikra misijos personalo dalis prireikus dislokuojama siekiant gerinti strateginį veiklos koordinavimą policijos reformos srityje Afganistane, ir visų pirma TPKT sekretoriate Kabule.“;

               4)

               11 straipsnis pakeičiamas taip:
               „11 straipsnis
               Saugumas
               1.   Civilinis operacijos vadas vadovauja misijos vadovo vykdomam saugumo priemonių planavimui ir užtikrina jų tinkamą bei veiksmingą įgyvendinimą EUPOL AFGHANISTAN tikslu pagal 5 straipsnį.
               2.   Misijos vadovas yra atsakingas už operacijos saugumą ir užtikrinimą, kad būtų įvykdyti operacijai taikytini būtiniausi saugumo reikalavimai pagal Sąjungos politiką dėl personalo, dislokuoto už Sąjungos ribų vykdyti veiksmus pagal Sutarties V antraštinę dalį ir ją papildančius dokumentus, saugumo.
               3.   Misijos vadovui padeda vyresnysis už misijos saugumą atsakingas pareigūnas, kuris yra atskaitingas misijos vadovui ir taip pat palaiko glaudžius darbinius santykius su Europos išorės veiksmų tarnyba.
               4.   Misijos vadovas misijos buvimo vietose provincijų ir regionų lygiu skiria už saugumą atsakingus pareigūnus, kurie, prižiūrimi vyresniojo už misijos saugumą atsakingo pareigūno, atsako už atitinkamų misijos dalių visų saugumo aspektų kasdienį administravimą.
               5.   EUPOL AFGHANISTAN personalo nariai, prieš pradėdami vykdyti pareigas, dalyvauja privalomame mokyme saugumo klausimais, vadovaujantis OPLAN. Jie taip pat reguliariai dalyvauja kvalifikacijos kėlimo mokymuose misijos vietoje, organizuojamuose vyresniojo už misijos saugumą atsakingo pareigūno.
               6.   Misijos vadovas užtikrina ES įslaptintos informacijos apsaugą pagal 2011 m. kovo 31 d. Tarybos sprendimą 2011/292/ES dėl ES įslaptintos informacijos apsaugai užtikrinti skirtų saugumo taisyklių (2).

               5)

               13 straipsnio 1 dalis pakeičiama taip:
               „1.   Orientacinė finansavimo suma, skirta išlaidoms, susijusioms su EUPOL AFGHANISTAN 2010 m. gegužės 31 d.–2011 m. liepos 31 d. laikotarpiu, padengti, yra 54 600 000 EUR.
               Orientacinė finansavimo suma, skirta išlaidoms, susijusioms su EUPOL AFGHANISTAN 2011 m. rugpjūčio 1 d.–2012 m. liepos 31 d. laikotarpiu, padengti, yra 60 500 000 EUR.
               Orientacinė finansavimo suma, skirta išlaidoms, susijusioms su EUPOL AFGHANISTAN 2012 m. rugpjūčio 1 d.–2013 m. gegužės 31 d. laikotarpiu, padengti, yra 56 870 000 EUR.
               Orientacinė finansavimo suma, skirta išlaidoms, susijusioms su EUPOL AFGHANISTAN 2013 m. birželio 1 d.–2014 m. gruodžio 31 d. laikotarpiu, padengti, yra 108 050 000 EUR.“;

               6)

               14 straipsnis pakeičiamas taip:
               „14 straipsnis
               Informacijos teikimas
               1.   Vadovaujantis Sprendimu 2011/292/ES, vyriausiajam įgaliotiniui leidžiama teikti NATO/ISAF įslaptintą ES informaciją ir dokumentus, parengtus misijos tikslais. Siekiant palengvinti šį procesą, sudaromi vietiniai techniniai susitarimai.
               2.   Vadovaujantis Sprendimu 2011/292/ES, vyriausiajam įgaliotiniui leidžiama, atitinkamais atvejais ir pagal misijos reikmes, teikti su šiuo sprendimu susijusioms trečiosioms valstybėms iki „CONFIDENTIEL UE“ lygio įslaptintą ES informaciją ir dokumentus, parengtus misijos tikslais.
               3.   Vadovaujantis Sprendimu 2011/292/ES, vyriausiajam įgaliotiniui leidžiama, atitinkamais atvejais ir pagal misijos veiklos reikmes, teikti UNAMA iki „RESTREINT UE“ lygio įslaptintą ES informaciją ir dokumentus, parengtus misijos tikslais. Šiuo tikslu sudaromi vietiniai susitarimai.
               4.   Vadovaujantis Sprendimu 2011/292/ES, atsiradus konkrečioms ir neatidėliotinoms veiklos reikmėms, vyriausiajam įgaliotiniui taip pat leidžiama teikti priimančiajai valstybei iki „RESTREINT UE“ lygio įslaptintą ES informaciją ir dokumentus, parengtus misijos tikslais. Šiuo tikslu parengiami vyriausiojo įgaliotinio ir priimančiosios valstybės kompetentingų valdžios institucijų susitarimai.
               5.   Vyriausiajam įgaliotiniui leidžiama teikti su šiuo sprendimu susijusioms trečiosioms valstybėms ES neįslaptintus dokumentus, susijusius su Tarybos svarstymais dėl misijos, kuriems taikomas profesinės paslapties reikalavimas pagal Tarybos darbo tvarkos taisyklių 6 straipsnio 1 dalį (3).
               6.   Vyriausiasis įgaliotinis 1, 2, 3 ir 5 dalyse nurodytus įgaliojimus ir kompetenciją sudaryti 4 dalyje nurodytus susitarimus gali suteikti asmenims, kurie yra jam pavaldūs, civiliniam operacijos vadui ir (arba) misijos vadovui.

               7)

               17 straipsnio antra pastraipa pakeičiama taip:
               „Jis taikomas nuo 2010 m. gegužės 31 d. iki 2014 m. gruodžio 31 d.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 27 d.

            Tarybos vardu

            Pirmininkė

         C. ASHTON

      (1)  OL L 123, 2010 5 19, p. 4.

      (2)  OL L 141, 2011 5 27, p. 17.“;

      (3)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).“;


title: 2012/656/ES: 2012 m. spalio 22 d. Tarybos sprendimas, kuriuo nustatoma pozicija, kurios Europos Sąjunga turi laikytis Pasaulio prekybos organizacijos Generalinėje taryboje dėl Laoso Liaudies Demokratinės Respublikos stojimo į PPO

text:
24.10.2012

               LT

               Europos Sąjungos oficialusis leidinys

               L 294/7

         TARYBOS SPRENDIMAS
   2012 m. spalio 22 d.
   kuriuo nustatoma pozicija, kurios Europos Sąjunga turi laikytis Pasaulio prekybos organizacijos Generalinėje taryboje dėl Laoso Liaudies Demokratinės Respublikos stojimo į PPO
   (2012/656/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnio 4 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               1997 m. liepos 16 d. Laoso Liaudies Demokratinės Respublikos (toliau – Laoso LDR) Vyriausybė pateikė prašymą prisijungti prie Marakešo sutarties, kuria įsteigiama Pasaulio prekybos organizacija (toliau – PPO), pagal tos Sutarties XII straipsnį;

               (2)

               siekiant susitarti dėl Laoso LDR ir visoms PPO narėms priimtinų stojimo sąlygų, 1998 m. vasario 19 d. įsteigta Laoso LDR stojimo į PPO darbo grupė;

               (3)

               Komisija Sąjungos vardu derėjosi dėl išsamaus Laoso LDR prisiimamų rinkos atvėrimo įsipareigojimų, kurie tenkina Sąjungos reikalavimus ir atitinka Laoso LDR išsivystymo lygį, rinkinio;

               (4)

               šie įsipareigojimai dabar yra įtraukti į Laoso LDR stojimo į PPO protokolą;

               (5)

               tikimasi, kad stojimas į PPO turės teigiamo ir ilgalaikio poveikio ekonominės reformos procesui bei tvariai plėtrai Laoso LDR;

               (6)

               todėl stojimo protokolas turėtų būti patvirtintas;

               (7)

               PPO steigimo sutarties XII straipsnyje numatyta, kad dėl stojimo sąlygų turi susitarti stojančioji šalis ir PPO, o stojimo sąlygas PPO vardu tvirtina PPO Ministrų konferencija. PPO steigimo sutarties IV straipsnio 2 dalyje numatyta, kad nevykstant Ministrų konferencijai jos funkcijas vykdo Generalinė taryba;

               (8)

               todėl būtina nustatyti poziciją, kurios Sąjunga laikysis PPO Generalinėje taryboje dėl Laoso LDR stojimo į PPO,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga laikysis Pasaulio prekybos organizacijos Generalinėje taryboje dėl Laoso LDR stojimo į PPO, yra pritarti stojimui.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2012 m. spalio 22 d.

            Tarybos vardu

            Pirmininkas

         S. ALETRARIS


title: 2008/762/EB: 2008 m. rugsėjo 25 d. Tarybos sprendimas dėl Investicinės priemonės komiteto, įsteigto prie Europos investicijų banko, darbo tvarkos taisyklių priėmimo

text:
1.10.2008

               LT

               Europos Sąjungos oficialusis leidinys

               L 262/34

      TARYBOS SPRENDIMAS

   2008 m. rugsėjo 25 d.
   dėl Investicinės priemonės komiteto, įsteigto prie Europos investicijų banko, darbo tvarkos taisyklių priėmimo
   (2008/762/EB)
   EUROPOS SĄJUNGOS TARYBA,
   atsižvelgdama į Europos Bendrijos steigimo sutartį,
   atsižvelgdama į Taryboje posėdžiavusių valstybių narių Vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą, vadovaujantis AKR ir EB partnerystės susitarimu, ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis (1), ypač į jo 9 straipsnio 2 dalį,
   atsižvelgdama į 2007 m. gegužės 14 d. Tarybos reglamentą (EB) Nr. 617/2007 dėl 10-ojo Europos plėtros fondo įgyvendinimo pagal AKR ir EB partnerystės susitarimą (2), ypač į jo 13 straipsnio 1 dalies antrą pastraipą,
   atsižvelgdama į Europos investicijų banko pasiūlymą,
   atsižvelgdama į Komisijos nuomonę,
   NUSPRENDĖ:
   1 straipsnis
   Priimamos Investicinės priemonės komiteto, įsteigto prie Europos investicijų banko, darbo tvarkos taisyklės, pateikiamos priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2008 m. rugsėjo 25 d.

            Tarybos vardu

            Pirmininkas

         B. HORTEFEUX

      (1)  OL L 247, 2006 9 9, p. 32.

      (2)  OL L 152, 2007 6 13, p. 1.

      PRIEDAS
      INVESTICINĖS PRIEMONĖS KOMITETO, ĮSTEIGTO PRIE EUROPOS INVESTICIJŲ BANKO, DARBO TVARKOS TAISYKLĖS
      1 straipsnis
      1.   Investicinės priemonės komitetą (toliau – Komitetas) sudaro po vieną kiekvienos valstybės narės atstovą ir Europos Bendrijų Komisijos (toliau – Komisija) atstovas. Balsuoja tik valstybių narių paskirti Komiteto nariai arba jų pakaitiniai nariai.
      2.   Komiteto pirmininkas ir jo pavaduotojas renkami iš Komiteto narių, kuriuos valstybės narės skiria dvejiems metams. Rinkimai vykdomi pirmojo Komiteto posėdžio pradžioje slaptu balsavimu. Pirmininkas renkamas iš kandidatų kvalifikuota balsų dauguma, kaip nustatyta 3 straipsnyje. Pirmininko pavaduotojas renkamas tokia pačia tvarka.
      3.   Europos investicijų bankas (toliau – Bankas) teikia Komiteto sekretoriato paslaugas ir jam padeda.
      4.   Kiekviena valstybė narė skiria po vieną atstovą ir vieną pakaitinį atstovą, kurie įgaliojami naudotis balsavimo teisėmis. Pakaitinis atstovas gali dalyvauti Komiteto posėdžiuose stebėtojo teisėmis ir turi teisę balsuoti tik tuo atveju, jei jo valstybės narės atstovas nedalyvauja posėdyje. Išimtinėmis aplinkybėmis, jei Komiteto posėdyje negali dalyvauti nei atstovas, nei pakaitinis atstovas, atstovas gali suteikti įgaliojimą balsuoti kitam atstovui arba jį gali pakeisti trečiasis asmuo, kurį valstybė narė paskiria ad hoc. Valstybės narės praneša Bankui ir Tarybos Generaliniam sekretoriatui savo atstovų ir pakaitinių atstovų vardus, pavardes ir adresus per savo nuolatines atstovybes Europos Sąjungoje.
      5.   Komisija skiria vieną atstovą ir vieną pakaitinį atstovą dalyvauti Komiteto posėdžiuose ir praneša jų vardus, pavardes Bankui ir Tarybos Generaliniam sekretoriatui. Šiems paskirtiems asmenims gali padėti kiti Komisijos pareigūnai ir tarnautojai.
      6.   Bankas skiria du pareigūnus, kurie atvyksta į Komiteto posėdžius ir dalyvauja jo darbe, bei praneša jų vardus, pavardes Komisijai bei Tarybos Generaliniam sekretoriatui. Šiems paskirtiems asmenims gali padėti kiti Banko pareigūnai.
      7.   Tarybos Generalinio sekretoriato atstovas kviečiamas dalyvauti Komiteto posėdžiuose stebėtojo teisėmis.
      2 straipsnis
      Komiteto posėdžius sušaukia jo pirmininkas; jie vyksta ne rečiau kaip keturis kartus per metus Banko pagrindinėje būstinėje Liuksemburge. Vieno iš savo narių ar Banko prašymu pirmininkas gali sušaukti papildomus posėdžius.
      Sekretoriatas Komiteto nariams ir jų pakaitiniams nariams bei Tarybos Generaliniam sekretoriatui išsiunčia pranešimus apie posėdžius, įskaitant informaciją apie siūlomą posėdžio darbotvarkę, ir atitinkamus dokumentus, kaip nurodyta 5 straipsnio 1 dalyje.
      3 straipsnis
      Visais klausimais Komitetas priima sprendimus kvalifikuota balsų dauguma, t. y. 724 balsais iš 1 004, išreikšdamas ne mažiau kaip keturiolikos valstybių narių pritarimą. Blokuojančią mažumą sudaro 281 balsas. Valstybių narių atstovų balsai skaičiuojami taip:

                  Valstybė narė

                  Balsai

                  Belgija

                  35

                  Bulgarija

                  1

                  Čekija

                  5

                  Danija

                  20

                  Vokietija

                  205

                  Estija

                  1

                  Graikija

                  15

                  Ispanija

                  79

                  Prancūzija

                  196

                  Airija

                  9

                  Italija

                  129

                  Kipras

                  1

                  Latvija

                  1

                  Lietuva

                  1

                  Liuksemburgas

                  3

                  Vengrija

                  6

                  Malta

                  1

                  Nyderlandai

                  49

                  Austrija

                  24

                  Lenkija

                  13

                  Portugalija

                  12

                  Rumunija

                  4

                  Slovėnija

                  2

                  Slovakija

                  2

                  Suomija

                  15

                  Švedija

                  27

                  Jungtinė Karalystė

                  148

                  Iš viso

                  1 004

            4 straipsnis
      1.   Komitetas, remdamasis 3 straipsnyje nustatytomis sąlygomis:

                  a)

                  atsižvelgdamas į investicinę priemonę, tvirtina:

                              i)

                              veiklos gaires ir pasiūlymus dėl jų patikslinimo;

                              ii)

                              investicijų strategijas ir verslo planus, kaip nustatyta 2007 m. gegužės 14 d. Tarybos reglamento (EB) Nr. 617/2007 dėl 10-ojo Europos plėtros fondo įgyvendinimo pagal AKR ir EB partnerystės (1) (Įgyvendinamasis reglamentas) 13 straipsnio 2 dalies b punkte;

                              iii)

                              metines ataskaitas, įskaitant finansines ataskaitas;

                              iv)

                              visus bendrosios politikos dokumentus, įskaitant vertinimo ataskaitas;

                  b)

                  teikia nuomonę dėl:

                              i)

                              pasiūlymų suteikti palūkanų subsidiją, kaip nurodyta Įgyvendinamojo reglamento 13 straipsnio 3 dalies a punkte;

                              ii)

                              pasiūlymų, susijusių su projektais, dėl kurių Komisija pateikė neigiamą nuomonę;

                              iii)

                              visų kitų pasiūlymų, grindžiamų veiklos gairėse nustatytais bendraisiais principais.

            Be to, Banko valdymo organai kartkartėmis gali prašyti, kad Komitetas pateiktų nuomonę dėl kitų finansavimo pasiūlymų ar dėl kitų strateginių ar politikos klausimų, susijusių su Banko operacijomis AKR šalyse.
      2.   Bankas rengia ir teikia Komitetui darbo dokumentus ir pasiūlymus. Pasiūlymuose pateikiama tokia informacija:

                  a)

                  projekto aprašymas ir jo svarba šalies vystymosi strategijai, kaip pateikiama šalies strategijos dokumentuose;

                  b)

                  projektu numatomas pasiekti vystymosi tikslas, įskaitant planuojamų priemonių tvarumą;

                  c)

                  bendrasis projekto organizavimas ir jo pagrindimas;

                  d)

                  projekto sąnaudos, finansavimo būdas ir susijusi rizika, taip pat, jei taikytina, riziką mažinančios priemonės, kurias Bankas numato taikyti;

                  e)

                  projekto vietinis, nacionalinis ir regioninis poveikis pagal AKR ir EB partnerystės susitarimo nuostatas, įskaitant poveikį aplinkai;

                  f)

                  Komisijos pritarimas ar nuomonė, kaip nurodyta Įgyvendinamojo reglamento 13 straipsnio 5 dalyje.

            3.   Išsamios techninio projekto vykdymo taisyklės ir jo įgyvendinimo grafikas trumpai aprašomi pasiūlymo priede.
      5 straipsnis
      1.   Bankas išsiunčia atitinkamus dokumentus ir pasiūlymus Komiteto nariams ir jų pakaitiniams nariams bei Tarybos Generaliniam sekretoriatui laikydamasis šių terminų:

                  a)

                  ne vėliau kaip prieš keturias savaites iki nustatytos posėdžio dienos, jei reikia Komiteto patvirtinimo;

                  b)

                  ne vėliau kaip prieš tris savaites iki nustatytos posėdžio dienos, jei Komiteto prašoma pareikšti nuomonę.

            Išimtiniais atvejais, Bankui pateikus motyvuotą prašymą, pirmininkas gali nesilaikyti pirmiau nurodytų terminų.
      2.   Komiteto nariai praneša Bankui raštu, jei turi pastabų ar pageidauja gauti papildomos informacijos, susijusios su pagal šio straipsnio 1 dalį išsiųstais dokumentais, ne vėliau kaip prieš penkias darbo dienas iki posėdžio, jei reikalingas patvirtinimas, ir prieš tris darbo dienas iki posėdžio, jei prašoma pateikti nuomonę.
      3.   Pirmininko pasiūlymu Komitetas patvirtina darbotvarkę posėdžio pradžioje. Kiekvienas Komiteto narys gali prašyti įtraukti į darbotvarkę papildomus klausimus, bet tik aptarti. Tokiu atveju informaciją galima pateikti žodžiu.
      4.   Laikoma, kad posėdyje nedalyvaujantis valstybės narės atstovas patvirtino pateiktus dokumentus ar pateikė palankią nuomonę, išskyrus atvejus, kai jis raštu informavo Komiteto pirmininką apie savo ketinimą jų nepatvirtinti ar pateikti nepalankią nuomonę arba jei, išimtinėmis aplinkybėmis, jis suteikė įgaliojimą balsuoti kitam valstybės narės atstovui. Jei buvo suteikti įgaliojimai balsuoti ar jį pakeisti buvo paskirtas kitas asmuo, Komiteto pirmininkas tinkamai informuojamas iš anksto.
      Vienos valstybės narės atstovui gali būti suteiktas tik vienos kitos valstybės narės atstovo įgaliojimas balsuoti.
      6 straipsnis
      1.   Banko iniciatyva ir iš anksto gavus pirmininko sutikimą gali būti prašoma, kad Komitetas pateiktų nuomonę taikydamas rašytinę procedūrą.
      2.   Jei pasiūlymas teikiamas taikant rašytinę procedūrą, Bankas jį pateikia kartu su visais atitinkamais patvirtinamaisiais dokumentais. Jei per tris savaites nuo pasiūlymo pateikimo valstybės narės atstovas nebalsuoja prieš, laikoma, kad šis atstovas balsuoja už šį pasiūlymą.
      3.   Jei aptarimo Komiteto posėdyje vienas iš jo narių konkrečiai prašo ne vėliau kaip prieš penkias darbo dienas iki 2 dalyje nurodyto trijų savaičių laikotarpio pabaigos, pasiūlymas teikiamas kitame planiniame Komiteto posėdyje. Ypatingos skubos atvejais Bankas gali prašyti, kad pirmininkas sušauktų neeilinį Komiteto posėdį pagal 2 straipsnį
      7 straipsnis
      1.   Nepažeidžiant Įgyvendinamojo reglamento 13 straipsnio 6 dalies, Komitetas gali duoti patvirtinimą ar pateikti palankią nuomonę, jei atsižvelgiama į Komiteto nurodytą pastabą.
      2.   Komitetas gali prašyti įvertinti prašymą ar pasiūlymą, kurį reikia papildyti kai kuriais aspektais. Tokiu atveju prašymas ar pasiūlymas gali būti teikiamas Komitetui svarstyti antrą kartą.
      3.   Komitete išsakytos nuomonės perduodamos Banko sprendimų priėmimo organams.
      8 straipsnis
      1.   Pirmininko atsakomybe sekretoriatas parengia kiekvieno Komiteto posėdžio pagrindinių išvadų protokolą ir svarbiausias Komiteto narių priimtas nuomones per dvi savaites nuo posėdžio dienos. Sekretoriatas taip pat protokoluoja nuomones ir balsus, jei vykdoma rašytinė procedūra. Šie protokolai siunčiami Komiteto nariams.
      2.   Protokolas laikomas galutiniu dokumentu, kai Komitetas jį patvirtina taikydamas rašytinę procedūrą arba kitame posėdyje.
      3.   Komitetui skirti laiškai siunčiami į sekretoriatą, nurodant, kad jie skirti Komiteto pirmininkui.
      4.   Visi Komiteto posėdžiuose dalyvaujantys atstovai ir stebėtojai užtikrina Komiteto darbo ir svarstymų slaptumą. Darbo ir svarstymų dokumentais gali naudotis tie asmenys, kuriems jie skirti, atsakingi už jų saugojimą ir už jų slaptumo užtikrinimą.
      9 straipsnis
      1.   Komiteto veiklos išlaidas, įskaitant kiekvienos valstybės narės vieno atstovo kelionės išlaidas, apmoka Bankas.
      2.   Bankas suteikia Komitetui jo darbui būtinas patalpas ir įrangą.
      10 straipsnis
      Visi pranešimai, laiškai ar dokumentai, kuriuos reikia perduoti pagal šias taisykles, gali būti siunčiami elektroniniu paštu ar faksu.

         (1)  OL L 152, 2007 6 13, p. 1.


title: 2013/407/ES: 2013 m. liepos 24 d. Valstybių narių vyriausybių atstovų sprendimas, kuriuo skiriama Bendrojo Teismo teisėja

text:
30.7.2013

               LT

               Europos Sąjungos oficialusis leidinys

               L 203/16

         VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2013 m. liepos 24 d.
   kuriuo skiriama Bendrojo Teismo teisėja
   (2013/407/ES)
   EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Sąjungos sutartį, ypač į jos 19 straipsnį,
   atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
   atsižvelgdami į Europos atominės energijos bendrijos steigimo sutartį, ypač į jos 106a straipsnio 1 dalį,
   kadangi:

               (1)

               atsižvelgiant į Kroatijos stojimo sutartį, Vesna TOMLJENOVIĆ buvo paskirta Bendrojo Teismo teisėja laikotarpiui nuo 2013 m. liepos 1 d. iki 2013 m. rugpjūčio 31 d.;

               (2)

               buvo pasiūlyta Vesna TOMLJENOVIĆ paskirti Bendrojo Teismo teisėja kitai kadencijai;

               (3)

               Sutarties dėl Europos Sąjungos veikimo 255 straipsniu įsteigtas komitetas pateikė nuomonę dėl Vesna TOMLJENOVIĆ tinkamumo eiti Bendrojo Teismo teisėjos pareigas,

         PRIĖMĖ ŠĮ SPRENDIMĄ:
   1 straipsnis
   Vesna TOMLJENOVIĆ skiriama Bendrojo Teismo teisėja laikotarpiui nuo 2013 m. rugsėjo 1 d. iki 2019 m. rugpjūčio 31 d.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2013 m. liepos 24 d.

            Pirmininkas

         R. KAROBLIS


title: 2004 m. spalio 21 d. Tarybos sprendimas dėl Darbuotojų migrantų socialinės apsaugos patariamojo komiteto Ispanijos narių ir pakaitinių narių skyrimo

text:
18.1.2005

               LT

               Europos Sąjungos oficialusis leidinys

               C 12/14

      TARYBOS SPRENDIMAS

   2004 m. spalio 21 d.
   dėl Darbuotojų migrantų socialinės apsaugos patariamojo komiteto Ispanijos narių ir pakaitinių narių skyrimo
   (2005/C 12/04)
   EUROPOS SĄJUNGOS TARYBA,
   atsižvelgdama į 1971 m. birželio 14 d. Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (1), ypač į jo 82 straipsnį,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2004 m. spalio 4 d. sprendimu (2) Taryba paskyrė Darbuotojų migrantų socialinės apsaugos patariamojo komiteto narius ir pakaitinius narius laikotarpiui nuo 2004 m. rugsėjo 23 d. iki 2006 m. rugsėjo 22 d., išskyrus Ispanijos narius ir pakaitinius narius;

               (2)

               Ispanijos Vyriausybė pateikė kandidatus į laisvas vietas,

         NUSPRENDĖ:
   Vienintelis straipsnis
   Darbuotojų migrantų socialinės apsaugos patariamojo komiteto nariais ir pakaitiniais nariais kadencijai, kuri baigiasi 2006 m. rugsėjo 22 d., skiriami:
   I.   VYRIAUSYBĖS ATSTOVAI

               Nariai

               Pakaitiniai nariai

               Carlos GARCIA DE CORTAZAR NEBREDA
               Marta VIVES CABALLERO

               Concepción HERRERA FERNÁNDEZ

         II.   PROFSĄJUNGŲ ATSTOVAI

               Nariai

               Pakaitiniai nariai

               Julio RUIZ RUIZ
               Ana Maria CORRAL JUAN

               Ma Pilar ROC ALFARO

         III.   DARBDAVIŲ ORGANIZACIJŲ ATSTOVAI

               Nariai

               Pakaitiniai nariai

               Pilar IGLESIAS VALCARCE
               Pablo GÓMEZ ALBO

               Roberto SUÁREZ SANTOS

      Priimta Liuksemburge, 2004 m. spalio 21 d.

            Tarybos vardu

            Pirmininkas

         G. ZALM

      (1)  OL L 149, 1971 7 5, p. 2. Reglamentas su paskutiniais pakeitimais, padarytais Reglamentu (EEB) Nr. 1945/93 (OL L 181, 1993 7 23, p. 1).

      (2)  Sprendimas dar nepaskelbtas Oficialiajame leidinyje.


title: 2008/530/EB: 2007 m. balandžio 24 d. Europos Parlamento sprendimas dėl Europos aviacijos saugos agentūros 2005 finansinių metų sąskaitų uždarymo

text:
15.7.2008

               LT

               Europos Sąjungos oficialusis leidinys

               L 187/161

      EUROPOS PARLAMENTO SPRENDIMAS

   2007 m. balandžio 24 d.
   dėl Europos aviacijos saugos agentūros 2005 finansinių metų sąskaitų uždarymo
   (2008/530/EB)
   EUROPOS PARLAMENTAS,
   atsižvelgdamas į Europos aviacijos saugos agentūros 2005 finansinių metų galutines metines ataskaitas (1),
   atsižvelgdamas į Audito Rūmų ataskaitą dėl Europos aviacijos saugos agentūros 2005 finansinių metų galutinių metinių ataskaitų kartu su Agentūros atsakymais (2),
   atsižvelgdamas į 2007 m. vasario 27 d. Tarybos rekomendaciją (5711/2007 – C6-0080/2007),
   atsižvelgdamas į EB sutartį ir ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2002 m. liepos 15 d. Europos Parlamento ir Tarybos reglamentą (EB) Nr. 1592/2002 dėl bendrųjų taisyklių civilinės aviacijos srityje ir įsteigiančio Europos aviacijos saugos agentūrą (4), ypač į jo 49 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį;
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A6-0121/2007),

               1.

               pažymi, kad Europos aviacijos saugos agentūros 2004 ir 2005 finansinių metų galutinėse metinėse ataskaitose buvo pateikti šie duomenys:
               2004 ir 2005 finansinių metų pajamų ir išlaidų ataskaita

                           (tūkst. eurų)

                           2005

                           2004

                              Veiklos pajamos

                           Bendrijos subsidijos

                           17 416

                           7 777

                           Kitos subsidijos

                           1 446

                           248

                           Pajamos iš mokesčių ir rinkliavų

                           10 888

                           Išlaidų grąžinimas

                           26

                           3

                           Kitos pajamos

                           693

                           350

                              Iš viso (a)

                              30 469

                              8 378

                              Veiklos išlaidos

                           Darbuotojai

                           13 636

                           5 556

                           Pastatai ir dėl jų susidariusios išlaidos

                           2 121

                           689

                           Kitos administracinės išlaidos

                           1 319

                           743

                           Asignavimai apsirūpinimui

                           576

                           89

                           Eksploatacijos išlaidos

                           11 660

                           2 081

                              Iš viso (b)

                              29 312

                              9 158

                              Veiklos rezultatas (c = a - b)

                              1 157

                              -780

                           Finansinės pajamos (d)

                           41

                           0

                           Finansinės išlaidos (e)

                           -14

                           2

                              Finansinis rezultatas (f = d - e)

                              27

                              -2

                              Finansinių metų rezultatas (g = c + f)

                              1 184

                              -782

                              Šaltinis: Agentūros duomenys. Šioje lentelėje pateikiami apibendrinti Agentūros metinių ataskaitų duomenys.

               2.

               pritaria Europos aviacijos saugos agentūros 2005 finansinių metų sąskaitų uždarymui;

               3.

               paveda Pirmininkui perduoti šį sprendimą Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 266, 2006 10 31, p. 10.

      (2)  OL C 312, 2006 12 19, p. 6.

      (3)  OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).

      (4)  OL L 240, 2002 9 7, p. 1. Reglamentas, su paskutiniais pakeitimais, padarytais Komisijos reglamentu (EB) Nr. 1701/2003 (OL L 243, 2003 9 27, p. 5).

      (5)  OL L 357, 2002 12 31, p. 72.


title: 2015 m. balandžio 29 d. Europos Parlamento sprendimas (ES, Euratomas) 2015/1702 dėl Europos ITER įgyvendinimo ir branduolių sintezės energetikos vystymo bendrosios įmonės 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/400

      EUROPOS PARLAMENTO SPRENDIMAS (ES, EURATOMAS) 2015/1702
      2015 m. balandžio 29 d.
      dėl Europos ITER įgyvendinimo ir branduolių sintezės energetikos vystymo bendrosios įmonės 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos ITER įgyvendinimo ir branduolių sintezės energetikos vystymo bendrosios įmonės 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos ITER įgyvendinimo ir branduolių sintezės energetikos vystymo bendrosios įmonės 2013 finansinių metų metinių ataskaitų kartu su Bendrosios įmonės atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Bendroji įmonė įvykdė 2013 finansinių metų biudžetą (05306/2015 – C8–0049/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2007 m. kovo 27 d. Tarybos sprendimą 2007/198/Euratomas, įsteigiantį Europos ITER įgyvendinimo ir branduolių sintezės energetikos vystymo bendrąją įmonę ir suteikiantį jai lengvatas (5), ypač į jo 5 straipsnio 3 dalį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7),

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0108/2015),

         1.

            pritaria Europos ITER įgyvendinimo ir branduolių sintezės energetikos vystymo bendrosios įmonės 2013 finansinių metų sąskaitų uždarymui;

         2.

            paveda Pirmininkui perduoti šį sprendimą Europos ITER įgyvendinimo ir branduolių sintezės energetikos vystymo bendrosios įmonės direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 452, 2014 12 16, p. 44.

         (2)  OL C 452, 2014 12 16, p. 45.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 90, 2007 3 30, p. 58.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2014/390/ES: 2014 m. birželio 23 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
25.6.2014

               LT

               Europos Sąjungos oficialusis leidinys

               L 184/16

         TARYBOS SPRENDIMAS
   2014 m. birželio 23 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

      (2014/390/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 173 ir 195 straipsnius kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (toliau – EEE susitarimas) 31 protokole išdėstytos konkrečios nuostatos ir priemonės dėl bendradarbiavimo konkrečiose srityse, nesusijusiose su keturiomis laisvėmis;

               (2)

               tikslinga išplėsti EEE susitarimo Susitariančiųjų Šalių bendradarbiavimą, kad jis apimtų Europos Parlamento ir Tarybos reglamentą (ES) Nr. 1287/2013 (2);

               (3)

               todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.;

               (4)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo dėl bendradarbiavimo konkrečiose srityse, nesusijusiose su keturiomis laisvėmis, 31 protokolo dalinio pakeitimo, grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. birželio 23 d.

            Tarybos vardu

            Pirmininkė

         C. ASHTON

      (1)  OL L 305, 1994 11 30, p. 6.

      (2)  2013 m. gruodžio 11 d. Europos Parlamento ir Tarybos reglamentas (ES) Nr. 1287/2013, kuriuo sukuriama 2014–2020 m. įmonių konkurencingumo ir mažųjų bei vidutinių įmonių programa (COSME) ir panaikinamas Sprendimas Nr. 1639/2006/EB (OL L 347, 2013 12 20, p. 33).

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo Susitariančiųjų Šalių bendradarbiavimą, kad jis apimtų 2013 m. gruodžio 11 d. Europos Parlamento ir Tarybos reglamentą (ES) Nr. 1287/2013, kuriuo sukuriama 2014–2020 m. įmonių konkurencingumo ir mažųjų bei vidutinių įmonių programa (COSME) ir panaikinamas Sprendimas Nr. 1639/2006/EB (1);

                  (2)

                  todėl EEE susitarimo 31 protokolas turėtų būti atitinkamai iš dalies pakeistas, kad bendradarbiavimas būtų išplėstas nuo 2014 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 5 straipsnio 7 dalyje pridedama:

                  „—

                     32013 R 1287: 2013 m. gruodžio 11 d. Europos Parlamento ir Tarybos reglamentas (ES) Nr. 1287/2013, kuriuo sukuriama 2014–2020 m. įmonių konkurencingumo ir mažųjų bei vidutinių įmonių programa (COSME) ir panaikinamas Sprendimas Nr. 1639/2006/EB (OL L 347, 2013 12 20, p. 33.
                  Lichtenšteinas ir Norvegija nedalyvauja šioje programoje ir neprivalo finansiškai prisidėti prie jos įgyvendinimo.“

            2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (2).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  OL L 347, 2013 12 20, p. 33.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2009 m. gruodžio 15 d. Politinio ir saugumo komiteto Sprendimas EUPM/1/2009 dėl Europos Sąjungos policijos misijos (ESPM) Bosnijoje ir Hercegovinoje vadovo įgaliojimų pratęsimo

text:
16.12.2009

               LT

               Europos Sąjungos oficialusis leidinys

               L 330/79

      POLITINIO IR SAUGUMO KOMITETO SPRENDIMAS EUPM/1/2009
   2009 m. gruodžio 15 d.
   dėl Europos Sąjungos policijos misijos (ESPM) Bosnijoje ir Hercegovinoje vadovo įgaliojimų pratęsimo
   (2009/958/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2009 m. gruodžio 8 d. Tarybos sprendimą 2009/906/BUSP dėl Europos Sąjungos policijos misijos (ESPM) Bosnijoje ir Hercegovinoje (1), ypač į jo 10 straipsnio 1 dalį,
   kadangi:

               (1)

               Vadovaujantis Sprendimo 2009/906/BUSP 10 straipsnio 1 dalimi, Politinis ir saugumo komitetas (PSK) pagal Sutarties 38 straipsnį yra įgaliotas priimti atitinkamus sprendimus dėl ESPM politinės priežiūros ir strateginio vadovavimo misijai, visų pirma skirti misijos vadovą.

               (2)

               2008 m. spalio 24 d. PSK, vadovaudamasis generalinio sekretoriaus-vyriausiojo įgaliotinio siūlymu, Sprendimu 2008/835/BUSP (2) paskyrė Stefan FELLER ESPM vadovu laikotarpiui iki 2009 m. gruodžio 31 d.

               (3)

               2009 m. lapkričio 13 d. generalinis sekretorius-vyriausiasis įgaliotinis pasiūlė PSK vieneriems metams iki 2010 m. gruodžio 31 d. pratęsti Stefan FELLER, kaip ESPM vadovo, įgaliojimus,

         PRIĖMĖ ŠĮ SPRENDIMĄ:
   straipsnis 1
   Stefan FELLER, kaip Europos Sąjungos policijos misijos Bosnijoje ir Hercegovinoje vadovo, įgaliojimai pratęsiami iki 2010 m. gruodžio 31 d.
   straipsnis 2
   Šis sprendimas įsigalioja jo priėmimo dieną.
   Jis taikomas iki 2010 m. gruodžio 31 d.
   straipsnis 3
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2009 m. gruodžio 15 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 322, 2009 12 9, p. 22.

      (2)  OL L 298, 2008 11 7, p. 30.


title: 2009/430/EB: 2008 m. lapkričio 27 d. Tarybos sprendimas dėl Konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo sudarymo - Deklaracijos

text:
10.6.2009

               LT

               Europos Sąjungos oficialusis leidinys

               L 147/1

         TARYBOS SPRENDIMAS
   2008 m. lapkričio 27 d.
   dėl Konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo sudarymo
   (2009/430/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 61 straipsnio c punktą, siejant su 300 straipsnio 2 dalies pirma pastraipa ir 300 straipsnio 3 dalies antra pastraipa,
   atsižvelgdama į Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               1988 m. rugsėjo 16 d. Europos Bendrijų valstybės narės su Islandijos Respublika, Norvegijos Karalyste ir Šveicarijos Konfederacija pasirašė tarptautinį susitarimą dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (2) (Lugano konvencija), kuriuo 1968 m. rugsėjo 27 d. Briuselio konvencijos, apimančios tuos pačius klausimus (3) (Briuselio konvencija), taisyklės pradedamos taikyti Islandijoje, Norvegijoje bei Šveicarijoje.

               (2)

               1998–1999 m. ad hoc darbo grupėje, kurioje taip pat dalyvavo Islandija, Norvegija ir Šveicarija vyko derybos dėl Briuselio konvencijos ir Lugano konvencijos peržiūros. Pasibaigus šioms deryboms priimtas darbo grupės parengtas Konvencijos projektas, kurį Taryba patvirtino 1999 m. gegužės 27–28 d. posėdyje.

               (3)

               Vėliau dėl šio teksto derybos vyko Taryboje, ir joms pasibaigus buvo priimtas 2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (4), kuriuo buvo atnaujintos Briuselio konvencijos taisyklės, o pripažinimo bei vykdymo sistema tapo greitesnė ir efektyvesnė.

               (4)

               Atsižvelgiant į Briuselio ir Lugano konvencijų dėl jurisdikcijos ir teismo sprendimų civilinėse ir komercinėse bylose pripažinimo ir vykdymo režimų paralelizmą, Lugano konvencijos taisykles reikia suderinti su Reglamento (EB) Nr. 44/2001 taisyklėmis, kad būtų pasiektas toks pat sprendimų mainų lygis tarp ES valstybių narių ir atitinkamų ELPA valstybių.

               (5)

               Pagal prie Europos Sąjungos sutarties ir Europos bendrijos steigimo sutarties pridedamą Protokolą dėl Danijos pozicijos Danija nedalyvauja taikant priemones pagal Europos bendrijos steigimo sutarties IV antraštinę dalį. Kad Lugano konvencijos taisykles būtų galima taikyti Danijai, Danija turi dalyvauti kaip naujos konvencijos, apimančios tuos pačius klausimus, Susitariančioji Šalis.

               (6)

               2002 m. rugsėjo 27 d. sprendimu Taryba įgaliojo Komisiją derėtis siekiant priimti naują Lugano konvenciją dėl jurisdikcijos ir teismo sprendimų civilinėse ir komercinėse bylose pripažinimo ir vykdymo.

               (7)

               Komisija Bendrijos vardu dėl tokios konvencijos derėjosi su Islandija, Norvegija, Šveicarija ir Danija. Bendrijos vardu ši Konvencija buvo pasirašyta 2007 m. spalio 30 d. pagal 2007 m. spalio 15 d. Tarybos sprendimą 2007/712/EB (5), atsižvelgiant į tai, kad ji bus sudaryta vėliau.

               (8)

               Priimdama Sprendimą 2007/712/EB, Taryba sutiko diskusijose dėl naujosios Lugano konvencijos sudarymo išnagrinėti deklaracijos galimybę pagal šios Konvencijos 1 protokolo II straipsnio 2 dalį. Bendrija tokią deklaraciją turėtų pareikšti Konvencijos sudarymo metu.

               (9)

               Derybose dėl Konvencijos Bendrija įsipareigojo Konvencijos ratifikavimo metu pareikšti deklaraciją, jog ji, iš dalies keisdama Reglamentą (EB) Nr. 44/2001, patikslins minėto reglamento 22 straipsnio 4 dalies taikymo sritį, kad būtų atsižvelgta į atitinkamą Europos Teisingumo Teismo teisminę praktiką, susijusią su teismo procesų dėl intelektinės nuosavybės teisių registracijos ar jų galiojimo, ir taip užtikrins jo paralelizmą su Konvencijos 22 straipsnio 4 dalimi. Turint tai omenyje, reikėtų atsižvelgti į Reglamento (EB) Nr. 44/2001 taikymo įvertinimo rezultatus.

               (10)

               Pagal prie Europos Sąjungos sutarties ir Europos bendrijos steigimo sutarties pridedamo Protokolo dėl Jungtinės Karalystės ir Airijos pozicijos 3 straipsnį Jungtinė Karalystė ir Airija dalyvauja priimant ir taikant šį sprendimą.

               (11)

               Pagal Protokolo dėl Danijos pozicijos 1 ir 2 straipsnius Danija nedalyvauja priimant šį sprendimą, neprivalo jo laikytis ir jis jai netaikomas.

               (12)

               Konvencija dabar turėtų būti sudaryta,

         NUSPRENDĖ:
   1 straipsnis
   Šiuo sprendimu Europos bendrijos vardu patvirtinamas Konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo, kuri pakeis 1988 m. rugsėjo 16 d. Lugano konvenciją, sudarymas.
   Deponuodama ratifikavimo dokumentą, Bendrija pareikš šio sprendimo I ir II prieduose pateiktas deklaracijas.
   Konvencijos tekstas pridedamas prie šio sprendimo.
   2 straipsnis
   Tarybos pirmininkas šiuo sprendimu įgaliojamas paskirti asmenį (-is), kuris (-ie) įgaliojami Bendrijos vardu deponuoti ratifikavimo dokumentą pagal Konvencijos 69 straipsnio 2 dalį.

      Priimta Briuselyje 2008 m. lapkričio 27 d.

            Tarybos vardu

            Pirmininkė

         M. ALLIOT-MARIE

      (1)  2008 m. lapkričio 18 d. pritarimas (dar nepaskelbtas Oficialiajame leidinyje).

      (2)  Konvencija dėl jurisdikcijos ir teismo sprendimų civilinėse ir komercinėse bylose vykdymo (OL L 319, 1988 11 25, p. 9).

      (3)  Briuselio konvencija dėl jurisdikcijos ir teismo sprendimų civilinėse ir komercinėse bylose vykdymo (OL L 299, 1972 12 31, p. 32). (Suvestinė redakcija (OL C 27, 1998 1 26, p. 1)).

      (4)  OL L 12, 2001 1 16, p. 1.

      (5)  2007 m. spalio 15 d. Tarybos sprendimas 2007/712/EB dėl Konvencijos dėl jurisdikcijos ir teismo sprendimų civilinėse ir komercinėse bylose pripažinimo ir vykdymo pasirašymo Bendrijos vardu (OL L 339, 2007 12 21, p. 1).

      I PRIEDAS
      EUROPOS BENDRIJOS DEKLARACIJA

         „Europos bendrija pareiškia, kad iš dalies keisdama Tarybos reglamentą (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo, patikslins minėto reglamento 22 straipsnio 4 dalies taikymo sritį, kad būtų atsižvelgta į atitinkamą Europos Bendrijų Teisingumo Teismo teisminę praktiką, susijusią su teismo procesų dėl intelektinės nuosavybės teisių registracijos ar jų galiojimo, ir taip užtikrins jo paralelizmą su Konvencijos 22 straipsnio 4 dalimi, kartu atsižvelgiant į Reglamento (EB) Nr. 44/2001 taikymo įvertinimo rezultatus.“

      II PRIEDAS
      EUROPOS BENDRIJOS DEKLARACIJA PAGAL KONVENCIJOS 1 PROTOKOLO II STRAIPSNIO 2 DALĮ

         „Europos bendrija pareiškia, kad 6 straipsnio 2 dalyje ir 11 straipsnyje nurodytos teismo bylos negali vykti šiose valstybėse narėse: Estijoje, Latvijoje, Lietuvoje, Lenkijoje ir Slovėnijoje bei trijose Konvencijos IX priede jau paminėtose valstybėse narėse.
         Todėl, kai tik Konvencija įsigalios, Konvencijos 2 protokolo 4 straipsniu įsteigto nuolatinio komiteto pagal Konvencijos 77 straipsnio 2 dalį turėtų būti paprašyta, kad Konvencijos IX priedas būtų iš dalies pakeistas taip:

               „IX PRIEDAS
               1 protokolo II straipsnyje nurodytos valstybės ir taisyklės yra tokios:

                           —

                           Vokietija: Civilinio proceso kodekso (Zivilprozeßordnung) 68, 72, 73 ir 74 straipsniai dėl litis denuntiatio,

                           —

                           Estija: Civilinio proceso kodekso (tsiviilkohtumenetluse seadustik) 214 straipsnio 3 ir 4 dalys ir 216 straipsnis dėl litis denuntiatio,

                           —

                           Latvija: Civilinio proceso kodekso (Civilprocesa likums) 78, 79, 80 ir 81 straipsniai dėl litis denuntiatio,

                           —

                           Lietuva: Civilinio proceso kodekso (Civilinio proceso kodeksas) 47 straipsnis,

                           —

                           Vengrija: Civilinio proceso kodekso (Polgári perrendtartás) 58–60 straipsniai dėl litis denuntiatio,

                           —

                           Austrija: Civilinio proceso kodekso (Zivilprozeßordnung) 21 straipsnis dėl litis denuntiatio,

                           —

                           Lenkija: Civilinio proceso kodekso (Kodeks postępowania cywilnego) 84 ir 85 straipsniai dėl litis denuntiatio (przypozwanie),

                           —

                           Slovėnija: Civilinio proceso įstatymo (Zakon o pravdnem postopku) 204 straipsnis dėl litis denuntiatio,

                           —

                           Šveicarija (atsižvelgiant į tuos kantonus, kurių civilinio proceso kodeksas nenumato Konvencijos 6 straipsnio 2 dalyje ir 11 straipsnyje nurodytos jurisdikcijos): taikytino civilinio proceso kodekso atitinkamos nuostatos dėl litis denuntiatio.“

         “


title: 1982 m. birželio 14 d. Tarybos sprendimas Bendrijos vardu priimantis Muitinių bendradarbiavimo tarybos rekomendaciją dėl muitinių reikalavimų, susijusių su komercinėmis sąskaitomis faktūromis

text:
Svarbus teisinis pranešimas

|

31982D0457

Oficialusis leidinys L 204 , 12/07/1982 p. 0027 - 0028 specialusis leidimas suomių kalba: skyrius 2 tomas 3 p. 0129  specialusis leidimas ispanų kalba: skyrius 02 tomas 9 p. 0097  specialusis leidimas švedų kalba: skyrius 2 tomas 3 p. 0129  specialusis leidimas portugalų kalba skyrius 02 tomas 9 p. 0097

		Tarybos sprendimas1982 m. birželio 14 d.Bendrijos vardu priimantis Muitinių bendradarbiavimo tarybos rekomendaciją dėl muitinių reikalavimų, susijusių su komercinėmis sąskaitomis faktūromis(82/457/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į Komisijos rekomendaciją,kadangi Bendrija gali priimti Muitinių bendradarbiavimo tarybos rekomendaciją dėl muitinių reikalavimų, susijusių su komercinėmis sąskaitomis faktūromis, kuri įsigaliotų nedelsiant,NUSPRENDĖ:1 straipsnisBendrijos vardu priimama ir nedelsiant įsigalioja 1979 m. gegužės 16 d. Muitinių bendradarbiavimo tarybos rekomendacija dėl muitinių reikalavimų, susijusių su komercinėmis sąskaitomis faktūromis. Minėtos rekomendacijos tekstas pridedamas prie šio sprendimo.2 straipsnisTarybos pirmininkas paskiria asmenį, kuriam suteikiama teisė pranešti Muitinių bendradarbiavimo tarybos Generaliniam Sekretoriui apie tai, kad Bendrija priėmė 1 straipsnyje nurodytą rekomendaciją, kuri įsigalioja nedelsiant.Priimta Liuksemburge, 1982 m. birželio 14 d.Tarybos varduPirmininkasP. de Keersmaeker--------------------------------------------------MUITINIŲ BENDRADARBIAVIMO TARYBOS REKOMENDACIJA1979 M. GEGUŽĖS 16 D.DĖL MUITINIŲ REIKALAVIMŲ, SUSIJUSIŲ SU KOMERCINĖMIS SĄSKAITOMIS FAKTŪROMISMUITINIŲ BENDRADARBIAVIMO TARYBA,siekdama palengvinti tarptautinę prekybą suteikiant galimybę prekybos srityje naudoti modernius duomenų atkūrimo ir perdavimo būdus,atsižvelgdama, inter alia, į tarptautiniu lygiu telkiamas pastangas pasiekti, kad visi tarptautiniam prekybos sandoriui sudaryti reikalingi dokumentai būtų spausdinami pagal vieną originalą naudojant vieno atspaudo metodą,atsižvelgdama į Europos ekonominės komisijos Tarptautinių prekybos procedūrų supaprastinimo darbo grupės 1979 m. kovo mėn. priimtą rekomendaciją dėl parašų ir autentiškumo patvirtinimo, kuri visų pirma pažymi, kad, bendrai priimant mechaninius arba elektroninius duomenų perdavimo metodus, reikia keisti dabartinę pasirašymo tvarką,manydama, kad muitinių reikalavimai pasirašyti muitinėms pateikiamas komercines sąskaitas faktūras nesuteikia muitinėms jokios konkrečios šio parašo tikslumo garantijos,REKOMENDUOJA VALSTYBĖMS NARĖMS:1) pripažinti bet kuriuo būdu, pavyzdžiui, vieno atspaudo metodu, atspausdintas sąskaitas faktūras tuo atveju, kai sąskaitą faktūrą būtina pateikti atliekant prekių muitinį tikrinimą ir įforminimą;2) nereikalauti pasirašyti ant komercinių sąskaitų faktūrų, pateikiamų muitinei prekių deklaracijai pagrįsti,PRAŠOšią rekomendaciją pripažįstančių valstybių narių pranešti Generaliniam Sekretoriui apie jos pripažinimą, datą, nuo kurios jos taikys šią rekomendaciją, ir jos taikymo sąlygas. Generalinis Sekretorius perduoda šią informaciją valstybių narių muitinių administracijoms.--------------------------------------------------


title: 2004/499/EB, Euratomas: 2004 m. gegužės 7 d. Tarybos sprendimas dėl Audito Rūmų narių paskyrimo

text:
26.5.2004

               LT

               Europos Sąjungos oficialusis leidinys

               L 187/7

      TARYBOS SPRENDIMAS

   2004 m. gegužės 7 d.
   dėl Audito Rūmų narių paskyrimo
   (2004/499/EB, Euratomas)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį ir ypač į jos 247 straipsnio 1, 2 ir 3 dalis,
   atsižvelgdama į Europos atominės energijos bendrijos steigimo sutartį ir ypač į jos 160b straipsnio 3 dalį,
   atsižvelgdama į Aktą dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų, ir ypač į jo 47 straipsnį,
   atsižvelgdama į Europos Parlamento nuomones (1),
   kadangi:

         NUSPRENDĖ:
   1 straipsnis
   Nuo šio sprendimo priėmimo dienos šešerių metų laikotarpiui Audito Rūmų nariais skiriami:

               p. Jan KINŠT

               p. Kersti KALJULAID

               p. Igors LUDBORŽS

               p. Irena PETRUŠKEVIČIENĖ

               p. Gejza HALÁSZ

               p. Josef BONNICI

               p. Jacek UCZKIEWICZ

               p. Vojko Anton ANTONČIČ

               p. Július MOLNÁR.

         2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2004 m. gegužės 7 d.

            Tarybos vardu

            Pirmininkas

         C. McCREEVY

      (1)  2004 m. gegužės 5 d. pateiktos nuomonės (dar nepaskelbtos Oficialiajame leidinyje).